van absolucien en relievemente den reden bij hem inden
yersten pcesse geallegeert En bezundert dat de voirs
wijlen roelant ten tijde als de voirs jan de mol hem
de penigen dede dair uut den coop vanden rinten
dair questie om is gespruyt is was in banden van
yse ende in censuen van des pans banne in grooter
sorghen van ziele en live en dair inne te blijven
op dat hij hem in dien te hulpen ende te baten met
comen en wae ende dat de voirs wijlen roelant
hem selve met zijne goeden niet beholpen en hadde
dat bij vonisse vand scepen van loeven tvoirs gewijsde
soude wordden gereformeert ende dat reformende
gesedt en gewesen dat niet tegenstaen den
selve gewijsden vonisse de voirs jan de mol inden
name als voe soude blijven in possessien vander
rinten dair questie om is ende macht vand guedinge
ende scepen brieve van loeven dair op gepasseert
en inden voirs yersten pcesse bij hem geponceert en
geexhibeert dair op de voirs gebrueden roelofs
antwordden deden seggen dat hen van des voirscr
jans de mol voirnemene niet genoech en conde verbonden
en dat bij divsen redene Ierst op tghene dat sin
de mol geclairt heeft bij eede dat hij van des zijnen
allegacen ende pductien niet en wiste ten iusteken
vanden yersten pcesse onder protestacie hem niet te
infurien noch op zijne eet te spreken dat voirtijts
questie geweest heeft voe stadhoude en mane van
leene van mechlen en van heyst tusschen den voirs
wijlen roelande en den voirs kynden en gebrueden
roelofs om de thiende van heyst en dat in dien
pcesse de voirs brieven bij wel weten des voirs jans
de mol waen geexhibeert hoe wel hij dat nu mocht